Diari Oficial de la Generalitat Valenciana


Sumari del DOGV 5548, del 04-07-2007 (2007/8723)

RESOLUCIÓ de la Direcció General de Qualitat Ambiental, per la qual s'atorga a l'empresa Cerámicas Belcaire, SA. l'autorització ambiental integrada per a les instal·lacions de fabricació de productes ceràmics al terme municipal de la Vall d'Uixó (Castelló).
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5548

Data del DOGV
:   04-07-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/8723


Data del document
:   30-05-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Vall d'Uixó, la
    * edifici industrial
    * impacte ambiental
    * empresa privada
    * ceràmica

RESOLUCIÓ de la Direcció General de Qualitat Ambiental, per la qual s'atorga a l'empresa Cerámicas Belcaire, SA. l'autorització ambiental integrada per a les instal·lacions de fabricació de productes ceràmics al terme municipal de la Vall d'Uixó (Castelló). [2007/8723]  
Vistos els documents que es troben en poder de l'expedient 101/05 IPPC, instruït a instàncies de l'empresa Cerámicas Belcaire SA, a fi d'obtenir l'autorització ambiental integrada per a les instal·lacions de fabricació de productes ceràmics, s'emet aquesta proposta de resolució de conformitat amb els següents,   
ANTECEDENTS DE FET  
Primer. Amb data 15/09/05, el Sr. J. Ignacio Calavia Ibáñez, en representació de l'empresa Cerámicas Belcaire, SA., amb CIF C-64.850.115 i domicili al polígon industrial Belcaire, carrer C, nau 34 de la Vall d'Uixó (Castelló), presenta en la conselleria de Territori i Habitatge, sol·licitud d'autorització ambiental integrada per a les instal·lacions de fabricació de productes ceràmics, que es detallen en l'annex I.  
A la sol·licitud s'acompanya l'informe de compatibilitat urbanística emés per l'Ajuntament de la Vall d'Uixó.  
Segon. Una vegada admesa a tràmit la sol·licitud, la conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que informen sobre la idoneïtat de la documentació que acompanya la sol·licitud.  
Tercer. Durant la tramitació, la conselleria de Territori i Habitatge requereix la documentació necessària per a completar la sol·licitud d'autorització ambiental integrada a sol·licitud dels distints organismes que intervenen en la proposta de resolució.  
Quart. Amb data 4 d'agost de 2006 se sotmet a informació pública l'expedient de referència, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, i es publica anunci en el Diari Oficial de la Comunitat Valenciana (núm. 4953).   
Durant aquest no es presenten al·legacions al projecte en aquesta conselleria ni en l'Ajuntament de la Vall d'Uixó, i en l'expedient consta certificat de la informació pública.  
Cinqué. Transcorregut el termini d'informació pública, se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. S'han incorporat a l'expedient els informes emesos pel Servei de Residus Industrials, pel Servei de Qualitat d'Aigües pel Servei de Protecció de l'Ambient Atmosfèric, per l'Ajuntament de la Vall d'Uixó i per la Confederació Hidrogràfica del Xúquer.  
Seté. Amb data 26 de març de 2007 es realitza el tràmit d'audiència a l'interessat.  
FONAMENTS DE DRET  
Primer. D'acord amb l'article 9 de la Llei 16/2002, de prevenció i control integrats de la contaminació, les activitats que apareixen en l'annex 1 d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex 1 de la Llei 16/2002.  
  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la conselleria de Territori i Habitatge, d'acord amb l'article 3.H de la Llei 16/2002 i el Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives.  
D'altra banda, de conformitat amb l'article 15 del Decret 137/2006, de 29 de setembre, del Consell de la Generalitat, pel qual s'aprova el Reglament orgànic i funcional de la conselleria de Territori i Habitatge, correspon a la Direcció General de Qualitat Ambiental exercir les competències en matèria de control integrat de la contaminació.  
Vist quant antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la conselleria Territori i Habitatge, resolc:  
Primer  
Concedir a Cerámicas Belcaire SA l'autorització ambiental integrada per a les seues instal·lacions de fabricació de productes ceràmics que s'han d'efectuar en l'establiment situat al polígon industrial Belcaire, carrer C, Nau 34 de la Vall d'Uixó (Castelló), referent al Projecte bàsic d'autorització ambiental integrada d'una indústria de fabricació de productes ceràmics de setembre de 2005 i subscrit pel Sr. José Francisco Silvestre Sania, i queda inscrita en el Registre General d'Instal·lacions IPPC de la Comunitat Valenciana amb el número 078-07/AAI/CV, condicionada al compliment dels requisits següents:  
1. Valors límit d'emissió  
1.1. Emissions atmosfèriques  
1.1.1. Emissions canalitzades  
Els valors límit d'emissió per a focus canalitzats i la periodicitat de controls per ECMCA seran els següents:  
  
(1) Per als focus origen en forns el cabal de gasos del qual siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic d'aquest contaminant siga inferior a 0,1 Kg/h.  
(2) En els casos en què es preveja la superació d'aquest valor per l'ús de determinades matèries primeres o combustibles, s'haurà de lliurar a la conselleria de Territori i Habitatge i un estudi tècnic justificatiu que incloga balanços de massa i una proposta de valor límit.  
(3) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
(4) Queden exclosos de mesurament d'emissió de partícules els focus de preassecament i assecament de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
S'haurà de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció.  
1.1.2. Emissions sonores  
S'hauran d'adoptar les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica, o en l'ordenança municipal corresponent, en cas de ser més restrictius.  
En particular, els límits sonors establits en la Llei 7/2002 per a zones d'ús industrial són:  
DIÜRN NOCTURN  
70 dB(A) 60 dB(A)  
1.2. Abocaments  
1.2.1. Aigües residuals industrials  
S'actuarà segons el que s'ha especificat en projecte, de manera que es garantisca la inexistència d'abocament d'aigües residuals a domini públic hidràulic (abocament zero).  
Les concentracions de contaminants en les aigües residuals industrials haurà de complir els límits establits en el model d'ordenança d'abocaments de l'Entitat de Sanejament d'Aigües de la conselleria d'Infraestructures i Transports i amb el que estableix l'Ordenança municipal reguladora del clavegueram i abocament d'Aigües residuals de l'Ajuntament de la Vall d'Uixó.  
Les canaletes i basses d'emmagatzemament d'aquestes aigües seran perfectament impermeables i estanques.  
1.2.2. Aigües residuals sanitàries.  
Les aigües sanitàries seran abocades a la xarxa general del polígon.  
1.2.3. Aigües pluvials  
- L'empresa aboca les aigües pluvials a la xarxa general d'evacuació d'aigües pluvials del polígon propietat de l'Ajuntament. L'empresa   
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
haurà de disposar en el termini de 6 mesos del certificat de connexió per a l'abocament de les aigües pluvials a aquesta xarxa concedit per part de l'Ajuntament de la Vall d'Uixó.  
2. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Haurà de complir el que estableix el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris estàndards per a la declaració de sòls contaminats.  
3. Procediments i mètodes de gestió de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
3.1. Producció de residus  
S'autoritza a Cerámicas Belcaire SA per a la producció dels residus perillosos següents, sempre que la seua capacitat de generació anual siga de la magnitud que a continuació es detalla i la producció de producte acabat en les instal·lacions del centre productiu detallat en l'annex I siga de l'ordre de 7.045.566,61 m²/any de paviment i revestiment ceràmic.  
El centre productor queda inscrit en el Registre de productors amb la referència 314/P/RTP/CV, que haurà de figurar en els documents de control i seguiment i la resta de documentació que ho requerisca.  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments  
4.1. Control d'emissions  
La freqüència dels mesuraments de les emissions serà la indicada en l'apartat 1.1 d'aquesta autorització.  
4.1.1. Control de l'emissió de contaminants per focus canalitzats.  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
9.7.9.9. Sistemes de depuració de partícules.  
Hauran de disposar de sistemes correctors de depuració de l'emissió a l'atmosfera, com a mínim, els focus que evacuen corrents de gasos provinents d'aspiracions de material pulverulent. El funcionament correcte d'aquests sistemes correctors s'assegurarà mitjançant el control i registre en continu de, almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre haurà de ser verificat per entitats col·laboradores de l'administració en matèria de qualitat ambiental i estar a disposició de la conselleria de Territori i Habitatge.  
3.3.0.0. Condicions de presa de mostres i expressió de resultats.  
a) Punts de presa de mostra: Els focus canalitzats, hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua altura no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'altura del punt d'abocament d'un focus, no hi haja altres estructures d'altura superior a la del propi focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o esclat).  
b) Preferiblement, la temperatura dels gasos en el punt de mostratge haurà de ser menor de 200ºC.  
c) Les mesures es realitzaran en condicions normals d'operació de les instal·lacions, i s'hauran de registrar els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 18% de O2.  
e) Les mesures de fluor es realitzaran amb sondes de tefló o material teflonat.  
4.2. Control d'abocaments  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
4.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, darrere del qual hauran de ser lliurats a un gestor autoritzat. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en lloc cobert, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, s'haurà de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdós quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte augment de la seua perillositat o en dificulte la gestió.  
S'haurà de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà segons la naturalesa del vessament.  
L'envasament i l'etiquetatge dels residus haurà de ser conforme al que s'ha exposat en els articles 13 i 14 del Reial decret 833/1988, Reglament de residus tòxics i perillosos. Així mateix, haurà de disposar d'un registre on conste la quantitat, naturalesa, identificació, origen i data de generació i lliurament a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.  
Haurà de lliurar els residus perillosos a gestors que disposen de la corresponent autorització administrativa per a la gestió d'aquests residus.  
S'haurà d'elaborar un pla de prevenció i reducció de residus el qual es presentarà en la Direcció General de Qualitat Ambiental cada quatre anys.  
Anualment s'haurà d'emplenar la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i la quantitat dels residus produïts, la destinació donada a cadascun i la llista dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.  
4.4. Control de soroll  
Respecte el nivell de sorolls transmesos a l'exterior, haurà de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica.   
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
Se'ls concedeix un termini de tres mesos, a partir de la concessió de l'autorització ambiental integrada, perquè presenten l'informe de l'última auditoria acústica realitzada.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
5. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat pel que fa al funcionament de les instal·lacions.  
Així mateix, quan es determine el cessament d'alguna de les unitats, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.  
6. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'hauran de complir totes les disposicions aplicables per a garantir la protecció de la salut de les persones.  
Es comprovarà en el control inicial que s'han realitzat les mesures previstes en el projecte.  
Hauran de complir els requisits establits en la legislació vigent en matèria d'envasos i residus d'envasos, i de manera especial el que estableix la Llei 11/1997, d'envasos i residus d'envasos i el Reial decret 782/1998, de 30 d'abril, pel qual s'aprova el Reglament per al desenvolupament de l'execució d'aquesta llei .  
Respecte dels residus que l'empresa declara sota la denominació «Fem- mescles de residus assimilables a urbans», amb codi LER 230301, en el quadre «RESUM DE RESIDUS GENERATS», haurà d'arribar a la màxima segregació possible dels residus declarats (panells de fusta amb peces ceràmiques, guies de plàstic....) adjudicant-los el corresponent codi LER, segons les seues característiques.  
Segon  
L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions al Servei de Control Integrat de la Contaminació a l'efecte del reconeixement corresponent, i presentar prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots les controls, mesuraments, anàlisi i comprovacions amb resultat satisfactori, que es determinen en l'esmentat projecte, els seus reformats o en les normatives que els siguen aplicables, com també aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la conselleria de Territori i Habitatge.  
Cinqué  
L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la conselleria de Territori i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté  
En tot allò no especificat en aquesta resolució, caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
València, 30 de maig de 2007.- El director general de Qualitat Ambiental: Jorge Lamparero Lázaro  
ANNEX I  
Característiques del Projecte  
Cerámicas Belcaire, SA és una empresa dedicada a la fabricació de paviments i revestiments ceràmics.  
El procés productiu es realitza en les fases següents:  
Recepció de matèries primeres (argila atomitzada)  
Emmagatzemament d'argila atomitzada en sitges de repòs que es carreguen des de la tremuja de recepció mitjançant elevador a catúfols i cinta mòbil.  
Premsatge en premsa automàtica d'acció vertical i sistema hidràulic d'actuació.  
Assecament en assecador amb combustible basant-se en gas natural amb eixida per la línia de transport per corretges trapezials fins a línies d'esmaltat.  
Esmaltada i serigrafia de peces crues sobre línia de corretges trapezials mitjançant màquines d'aplicació en sec, per via humida i tintes amb vehicles de suport.  
Magatzem de peces esmaltades sobre boxs mòbils desplaçats per carro autopropulsat i dirigit per làser.  
Cocció de premsatge en forn de tipus monoestrat a corrons.  
Magatzem de peces cuites en boxs.  
Classificació, les peces són seleccionades, separades i empaquetades, i s'envien al magatzem en palets.  
Des del punt de vista de les emissions atmosfèriques l'empresa disposa de:  
1 filtre de mànegues i un filtre via humida en la secció de premses.  
1 filtre de mànegues i un filtre via humida en la secció de molins.  
1 filtre de mànegues i un filtre via humida en la secció d'esmalts.  
Quant a les aigües:  
Disposen de dues línies independents d'evacuació d'aigües residuals industrials i sanitàries. Les industrials són conduïdes a la depuradora fisicoquímica per al seu tractament, posteriorment entronca amb la conducció que disposa l'empresa com a únic punt d'abocament a l'exterior a la xarxa general del polígon.  
Les aigües pluvials són conduïdes cap a la xarxa general del col·lector d'aigües existent en el polígon industrial on s'ubica l'activitat.  
Els residus generats no reben cap tractament, són caracteritzats, separats i emmagatzemats per categories en espera de ser gestionats per un gestor autoritzat.  
ANNEX II  
CONDICIONANTS DE L'INFORME EMÉS PER LA REGIDORIA d'URBANISME I SOSTENIBILITAT DE L'AJUNTAMENT DE LA VALL d'UIXÓ DE DATA 15 DE DESEMBRE XME 6270  
L'activitat i les seues instal·lacions, durant el seu desenvolupament, no han de transmetre a possibles habitatges o immobles limítrofs o pròxims, com tampoc a l'exterior, nivells sonors superiors als establits en les normes urbanístiques del PGMOU vigent, i annex II de la Llei 7/2002, de 3 de desembre, de la Generalitat Valenciana, de protecció contra la contaminació acústica (DOGV número 4164, de 9 de desembre de 2002).  
Les condicions de ventilació en totes les dependències de l'immoble o immobles, seran sempre les adequades, i hauran de complir les exigències establides en la normes urbanístiques del PGOU vigent, i la resta de normativa legal vigent i que se li aplique (annex III, del Reial decret 486/1997).  
S'hauran d'ajustar les condicions del centre de treball als requisits establits en el Reial decret 486/1997 de 14 d'abril, pel qual s'estableixen les disposicions mínimes de seguretat i salut en els llocs de treball (BOE núm. 97, de 23 d'abril de 1997).  
S'hauran d'aportar els corresponents permisos d'abocament en compliment del que estableix l'ordenança general reguladora del clavegueram i de l'abocament d'aigües residuals de la Vall d'Uixó, o, en el cas que dispose del referit permís d'abocament, s'haurà d'aportar document en què s'acredite i justifique que el volum i característiques de les aigües a abocar en la xarxa general municipal de sanejament, no ha patit cap variació en relació a què figuren en els permisos d'abocament de què es dispose.  
Segons el que s'ha determinat en l'ordenança general reguladora de clavegueram i de l'abocament d'aigües residuals de la Vall d'Uixó, l'immoble haurà de disposar d'una (1) connexió independent o d'ús exclusiu a la xarxa general de sanejament, la qual haurà d'estar equipada amb tots els elements, parts i peces i haurà de complir totes les limitacions i exigències que s'estableixen en la referida ordenança municipal.  
Les característiques i evacuació de les aigües residuals i residus sòlids, hauran d'ajustar-se i complir totes les exigències establides en les normes urbanístiques del PGMOU vigent, Ordenança general reguladora del clavegueram i de l'abocament d'aigües residuals de la Vall d'Uixó, i la resta de legislació vigent que se li aplique.  
Les mesures i instal·lacions previstes per a la detecció, prevenció i extinció d'incendis, hauran de sotmetre's a totes les operacions de manteniment i entreteniment que es determinen en la legislació vigent (apèndix 2 del Reial decret 1942/1993, de 5 de novembre, pel qual s'aprova el Reglament d'instal·lacions de protecció contra incendis, BOE número 298).  
Les instal·lacions tècniques, materials i maquinària sol·licitada que permet l'immoble, seran les detallades en la documentació que es troba en poder de l'expedient.  
El conjunt de les instal·lacions haurà de sotmetre's a totes les operacions de neteja, manteniment i entreteniment adequades, amb la periodicitat establida en la normativa en vigor.  
De les instal·lacions i equips de transferència de massa d'aigua en corrent d'aire amb producció d'aerosols que disposa l'activitat industrial que ens ocupa, considerades com a instal·lacions de risc segons el que estableix l'article 2 del Decret 173/2000, de 5 de desembre del Govern Valencià, pel qual s'estableixen les condicions higienicosanitàries que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi (DOGV núm. 38991, de 7 de desembre de 2000) i Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi (BOE número 171, de 18 de juliol, pel qual s'estableixen els criteris higienicosanitaris per a la prevenció i control de la legionel·losi (BOE núm. 171, de 18 de juliol de 2003), la mercantil interessada haurà de registrar-les, en el supòsit que no s'hagen registrat, i sotmetre-les a totes les operacions de prevenció, desinfecció, neteja i manteniment que es determinen estableixen en l'esmentat Decret i Reial decret.  
La mercantil interessada haurà de disposar del corresponent contracte subscrit amb gestor o gestors autoritzats per a retirada de la indústria dels residus.